ભારતીય શેરબજાર છેલ્લાં પાંચ-છ વર્ષથી સુષુપ્ત અવસ્થામાં હતું.રીટેલ રોકાણકારો બજારથી દુર ચાલ્યાં ગયાં હતાં.બજાર મંદીની પક્ક્ડમાં હતું.કેન્દ્રની કોંગ્રેસ સરકારની અનિર્ણાયક્તા,કૌભાંડો અને અણઘડ વહીવટને લીધે ભારતીય અર્થતંત્ર ની ગતિ પણ મંદ પડી ગઈ હતી.તેથી વૈશ્વિક રોકાણકારો નો વિશ્વાસ પણ ભારતીય અર્થતંત્ર પરથી ઉઠી ગયો હતો.આવાં સંજોગો માં ભારતીય જનતાએ નરેન્દ્રભાઈ મોદી ની વિકાસની રાજનીતિ પર વિશ્વાસ મુકી તેને ખોબલે ખોબલે મત આપી તેઓ સ્વતંત્ર રીતે સરકાર ચલાવી શકે તેવી જંગી બહુમતીથી ચુંટી કાઢ્યા.મોદી સરકાર બનતાંની સાથે જ ભારતીય અર્થતંત્ર અને શેરબજારમાં ઘણાં વર્ષો પછી હકારાત્મક વાતાવરણ બન્યું.પછી ભલે મોદી સરકાર નાં હાથમાં દેશની ખાલીખમ તીજોરી આવી એ અલગ વાત છે પરંતુ લોકો ને ઘણાં વર્ષો પછી કામ કરતી સરકાર મળ્યાનો અહેસાસ થયો છે તેમાં કોઈ બે મત નથી.દેશની જનતાનાં આ વિશ્વાસ ને માપવાની ફુટપટ્ટી એટલે શેરબજાર.મોદી સરકાર બનતાં જ શેરબજારમાં ઘણાં વર્ષો પછી ફરીથી ધમધમાટ ચાલુ થયો છે.જુન મહીનામાં સેન્સેક્સમાં ચાર ટકાનો ઊછાળો જોવા મળ્યો.FII એ પણ જુન મહીનામાં ડેટ અને ઈક્વીટી બંન્ને થઈ ૩૨૦૦૦ કરોડની ચોખ્ખી ખરીદી ભારતીય બજારો માં કરી હતી.આમ જોઈએ તો શેરબજાર માં સારાં દિવસો શરુ થઈ ચુક્યા છે એમ કહી શકાય.આગામી છ થી આઠ મહીનામાં સેન્સેક્સ ૩૦૦૦૦ નો આંક વટાવે તો બહુ નવાઈ પામવા જેવું નથી.